ভাৰতীয় সেনা আৰু অসম আৰক্ষীয়ে চলোৱা এক যুটীয়া অভিযানত নগা বিদ্ৰোহী সংগঠন এন এছ চি এন (আৰ)ৰ এগৰাকী দুৰ্ধৰ্ষ কেডাৰক আটক কৰা বাতৰি পোৱা গৈছে।
তিনিচুকীয়াৰ জাগুনৰ ৯ মাইলত কেডাৰজনে বাহৰ পাতি থকা বুলি এক নিৰ্ভৰযোগ্য সূত্ৰৰ পৰা পোৱা তথ্যৰ ভিত্তিত যোৱা ২ আগষ্টত সেনা আৰু আৰক্ষীয়ে এই অভিযানটো চলাই কেডাৰজনক আটক কৰে।
আটকাধীন এন এছ চি এন (আৰ) সদস্যজন পাংচাও পাছৰ সমীপৰ ১নং থাহো গাঁৱৰ জংকু চাংকিৰ পুত্ৰ মেজৰ ডেনিয়েল চাংকি বুলি অভিযানকাৰী দলটোৱে জানিবলৈ দিয়ে।
অভিযানৰ সময়ত মেজৰজনৰ পৰা মেগজিনসহ এটা পিষ্টল আৰু পাঁচজাই সক্ৰিয় গুলী জব্দ কৰে। আটকাধীন মেজৰজনৰ লগতে জব্দকৃত সামগ্ৰী সমূহ তদন্তৰ খাতিৰত আৰক্ষীক গতাই দিয়া বুলি জানিব পৰা গৈছে।
ইফালে কেডাৰজনক আটক কৰা ঘটনাই এন এছ চি এন (আৰ) ৰ শিবিৰত মোক্ষম আঘাত লাগিছে বুলি আৰক্ষীয়ে তাৎপৰ্যমূলক মন্তব্য কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
